Mekem go dhea
Yu ken askem po elp peis tu peis, lo pown o teks o imeil. Rimemba dhis kain wail imeil o teks i mait luk laik ol izi wei –plenti taim yumi ken matha tok, i mait bi olsow ad po gede atensoen blo sambodi dhis wei.
State dha yan
Dhem wan i sam aidia po yu go stat dha yan:
- “Ai prapa glad ai ran into yu…”
- “Ai prapa glad yu kesem, ai wande tok lo yu abaut samthing…”
- “Ai no pil laik ai meke dhatwan prapa dhis kain taim…”
- “Ai pil lelbet stress dhis kain taim an ai no pil laik ai kowp…”
- “Yu mait notis dhis kain ai olsem no bin maiselp leitli…”
Askem po elp
Thrai wande bi prapa klia abaut dha elp yu wandem.
- “Yumi ken mit po kpi a yan?”
- “Mi an (Deib) i kan paine taim po tok abaut wanem i apoen po mitu dhis kain taim. Yu ken theke dhem pikinini po wan or tu aua wail yumi go streite ol samthing?”
- “Ai matha bin prapa taiat an stres aut, ai pil laik ai kan meke olde mai ed tugedha.Yu no main theke dhem pikinini po pleideit wan aptanun? Ai prapa wande gede sam slip an sam taim po maiselp po thingbaut ol samthing pas…”
- “Yu prapa gud po kip streite ol samthing an on taim – au yu gede ol dhem thing dan ebri dei widhaut luzi ed blo yu.”
Wat ip ai no go gede elp ai wandem?
Samtaim yu mait no gede dha ansa yu bi lukraun po, bat no gibap – yu mait joes wande asken nadha wei. Thingbaut:
- Bi klia o mo streit abaut wanem yu wandem
- Aske samwan els
- Meibi opa sam elp baigen laik ka-pul o ol plei deit
Ip yu kan, gede elp yu wandem prom dhem pipoel aroun yu, i gad ol plenti pamle soepot soeboes dhea lo komiuniti. Aske GP, komiuniti noes, o iboen ol tisa blo yo pikinini. Ol ken elp sowe yu dhem elpul soeboes.
Sowem yuprapa andastand
I nais po lete dha poesoen udha bin elpe yu no dhis kain dhempla bin prapa elpul an I bi meke big diproens tu yu an pamle blo yu.
Elpe samwan els
Meibi yu kenthingabautau yu ken elpe samwan els.Reize pikinini o pamle ken bi ad po ebriwan lo diproen taim. Joes bikos yu askempo elp, i no min dhis kain yu no sthrong po meke samwan els gud.
PAWA BLO MATHA TOK
“Mai pas pikinini i bin mai drim gel beibi. Em bin meke ebrithing rait: em bin kaikai prapa, sake win, slip sem taim. Em no bi krai. Mai seken pikinini i bi gad prapa bad spiw, an no bi laik sambodi olde em. Dhis wan i prapa apset mi. Em go krai apta kaikai taim an ai go oldem an roke em thrai gede em po setoel. Em go skrim. Em go slip po wan awa an dhen weikap an skrim gen. Ai bi gede prapa lelbet slip dhasol. Wan dei ai bin taiad an ai bin pute em insaid lo kot. Ai bin go daun po baikyadh an sidaun adanith lo tri an krai. Dha mo em bi skrim, dha mo ai bi krai. Dha ol leidi prom neks do kam daun po mi an ai thot em go gedap mi po no luk apta mai pikinini, insted em spik, ’i olrait po lete dhis wan krai emselp go slip.‘ An olse mazik, em joes stop. Dha sailoens bi gibi mi nadha kain prait, ai bi ran go antap lo steiaz prait dhis kain samthing woes mait bin apoen. Bat em bin prapa big slip. Dha ol leidi bin polow mi an spik dhis kain, ’Yu go slip tu. Ai go wase dha nadha smol wan.‘ So emi luk apta mai gel an mai beibi an ai bin slip po po auaz – dha moust mitu tugedha bin slip sins mitu bi kam oum prom ospetal. Ai bin pil prapa gud apta dhat an wail mai san bi stil skrim an no gede mas slip. Ai bi pil dha leidi neks do i no bi zaze mi sow ai no bin wari thumas. Dhis wan thing ibin posem lo mi i bi gibi mi baik mai piling op trast.”
Bree
Forest Lake
gle_Latn tpi_Latn dik_Latn tpi_Latn kac_Latn tpi_Latn tpi_Latn tpi_Latn tpi_Latn slv_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn cat_Latn tpi_Latn tpi_Latn afr_Latn tpi_Latn cat_Latn tpi_Latn tpi_Latn tpi_Latn lim_Latn swh_Latn